text: মীনাক্ষী চিত্তরঞ্জন, একজন ভারতীয় ধ্রুপদী নৃত্যশিল্পী, শিক্ষক এবং কোরিওগ্রাফার, ভারতনাট্যম ধ্রুপদী নৃত্যের পাঞ্জনল্লুর রীতির প্রকাশক হিসাবে পরিচিত।  তিনি কালাদীক্ষা,  ভরতনাট্যমের পাঞ্জনল্লুর রীতির প্রচার ও সংরক্ষণ করা এক প্রতিষ্ঠানের প্রতিষ্ঠাতা। তিনি তামিলনাড়ু সরকারের কলাইমণি পুরস্কার এবং শ্রী পার্থসারথি স্বামী সভার নাট্য কলা সারথী সহ একাধিক সম্মানের প্রাপ্ত।  ভারত সরকার তাকে ২০০৮ সালে ধ্রুপদী নাচে তার অবদানের জন্য তাকে পদ্মশ্রী, চতুর্থ সর্বোচ্চ বেসামরিক সম্মানে ভূষিত করে।
  
  জীবনী 
  মীনাক্ষী চিত্তরঞ্জনের জন্ম দক্ষিণ ভারতের তামিলনাড়ু রাজ্যের চেন্নাইয়ে। তার বাবা সাবানাগাম একজন সরকারী অফিসার, তাঁর পাঁচ সন্তানের মধ্যে কনিষ্ঠ এবং একমাত্র মেয়ে ছিলেন মীনাক্ষী।  তার মা সাবিত্রী এই শিশুটিকে চার বছর বয়সে বিখ্যাত ভারতনাট্যম গুরু পাঞ্জনল্লুর চকলিঙ্গম পিল্লাইয়ের কাছে পাঠিয়েছিলেন। পিল্লাই এবং তাঁর পুত্র সুব্বারায় পিল্লাই -র অধীনে প্রশিক্ষণ শেষে ১৯৬৬ সালে তিনি তিনি প্রথম আরঙ্গেট্রাম  মঞ্চস্থ করেছিলেন।  পরে তার বাবা দিল্লিতে চলে আসেন, তবুও ছুটির দিনে চেন্নাই গিয়ে সুব্বারায় পিল্লাইয়ের অধীনে তার নাচের তালিম চালিয়ে যান। তিনি কলেজের পড়াশোনা করেন এথিরাজ মহিলা কলেজে করেন এবং তামিলনাড়ুর তত্কালীন মুখ্যমন্ত্রী এম. ভক্তভাত্সালামের নাতি অরুণ চিত্তরঞ্জনকে বিয়ে করেন, তার পরে তাঁর নাচের জীবন কিছু সময়ের জন্য বন্ধ হয়ে যায়। 
  
  ছোটবেলায় তাঁর সঙ্গী হিসাবে যিনি মৃদঙ্গ বাজাতেন সেই শ্রীনিবাসা পিল্লাইয়ের সাথে সাক্ষাতের পরে তিনি নাচে ফিরেন।  তিনি কালানিধি নারায়নানের অধীনেঅভিনয়া প্রশিক্ষন প্রাপ্ত। যিনি একজন পদ্মভূষণ পুরস্কারপ্রাপ্ত।  শ্রীনীবাসা পিল্লাই, এস পান্ডিয়ান এবং পদ্ম সুব্রাহ্মণ্যম তাকে বিভিন্ন সময়ে প্রশিক্ষণ দিয়েছেন।  ১৯৯১ সালে তিনি কালাদীক্ষা শেখানোর জন্য একটি নাচের স্কুল প্রতিষ্ঠা করেন। যা শুরু থেকেই ১০০ শিক্ষার্থী নিয়ে ভরতনাট্যমের পাঞ্জনল্লুর বানি প্রচার, প্রসার এবং সংরক্ষণ প্রচেষ্টার জন্য পরিচিত  ।  তিনি অনেক উচ্চাকাঙ্ক্ষী নৃত্যশিল্পীকে প্রশিক্ষণ দিয়েছেন, এদের মধ্যে আছে রজনীকান্তের জ্যেষ্ঠ কন্যা ধনুশের স্ত্রী ঐশ্বর্য রজনীকান্ত যিনি একজন কলাইমণি পুরস্কার, তাঁর অন্যতম শিষ্য। তিনি শ্রী কৃষ্ণ গণসভার নাট্য চৌদামণি উপাধি এবং ১৯৭৫ সালে তামিলনাড়ু সরকারের কালাইমণি পুরস্কার পেয়েছিলেন।  ভারত সরকার তাকে ২০০৮ সালে পদ্মশ্রী হিসাবে চতুর্থ সর্বোচ্চ বেসামরিক সম্মান প্রদান করে এবং শ্রী পার্থসারথী স্বামী সভা তাকে ২০১৪ সালে নাট্য কলা সারথি উপাধিতে ভূষিত করেছিলেন।  তিনি রোটারি ক্লাব, চেন্নাই এবং প্রবস ক্লাব, চেন্নাইয়ের অ্যাওয়ার্ড অব এক্সিলেন্স এবং মাদ্রাজ সংগীত একাডেমির সেরা নৃত্যশিল্পী পুরস্কার (২০০৪) প্রাপ্ত। তিনি দূরদর্শনে সর্বোচ্চ শিল্পী গ্রেড ধারণ করছেন।
  
  তথ্যসূত্র
  
  আরো দেখুন 
   রুক্মিনী দেবী অরুণদলে
   পাঞ্জনল্লুর রীতি
  
  বহিঃসংযোগ
title: মীনাক্ষী চিত্তরঞ্জন